MRT Bali

Transit Aliran Deras (MRT) Bali (Moda Raya Terpadu Bali), atau secara rasmi dikenali sebagai Bali Urban Subway,  merupakan sistem transit aliran yang sedang dibina di Bali, Indonesia. Ia merupakan sebahagian daripada rancangan kerajaan untuk mengurangkan kesesakan lalu lintas di kawasan metropolitan Denpasar, dalam projek yang dikenali sebagai Kereta Api Bandar Kerajaan Provinsi Bali.

Pembinaan dimulakan pada September 2024 seiring dengan pelaksanaan Upacara Ngeruwak— iaitu satu upacara masyarakat Hindu kepada Ida Sang Hyang Widhi Wasa, Tuhan Yang Maha Esa, bagi memohon rahmat dan perlindungan-Nya serta memberi doa kepada alam agar pelaksanaan projek pembinaan berjalan dengan lancar. Upacara ini diadakan di Sentral Parkir Kuta dan dihadiri oleh Penjabat Gabenor Bali, Sang Made Mahendra Jaya. 

Laluan 1 menghubungkan Lapangan Terbang Antarabangsa Ngurah Rai ke Cemagi manakala Laluan 2 menghubungkan Lapangan Terbang Antarabangsa Ngurah Rai ke Nusa Dua dianggarkan dibuka pada tahun 2031. 

 Latar belakang 
Bali merupakan hab utama destinasi pelancongan dan pusat populasi terbesar di Kepulauan Sunda Kecil di Indonesia, dengan jumlah penduduk seramai 4.5 juta orang, di mana hampir separuh daripadanya menetap di kawasan metropolitan Denpasar. Dianggarkan lebih satu juta penduduk dan pelancong berulang-alik setiap hari di kawasan metropolitan Denpasar. Isu pengangkutan semakin mendapat perhatian politik dalam kalangan pihak kerajaan. Lebih daripada 5.2 juta pelancong antarabangsa telah mengunjungi Bali pada tahun 2023. Denpasar ialah pelabuhan kemasukan paling sibuk ke Indonesia mendahului Jakarta dan Batam. Pada 2019, sekitar 1.3 juta pelancong asing datang dari Australia, 1.1 juta dari China, dan 0.4 juta dari India. Manakala, 9.5 juta pelancong domestik melawat Bali pada 2023.

Idea untuk membina sistem MRT di Bali muncul pada tahun 2022 selepas pandemik COVID-19 dan pemulihan kedatangan pelancong, disebabkan oleh jalan raya yang sesak dan berbahaya. Di kawasan yang padat dan popular, kesesakan lalu lintas yang teruk sering menimbulkan kekecewaan dalam kalangan penduduk tempatan dan pelancong.

 Fasa pertama 
Proses membangunkan laluan pertama MRT Bali bermula apabila Presiden Joko Widodo menetapkan sistem itu sebagai projek nasional. Secara total, nilai pelaburan untuk dua laluan pertama mencecah AS$10.8 bilion dan bagi keseluruhan empat laluan ialah sebanyak AS$20 bilion.  Kerja di laluan 1 dijangka lebih perlahan disebabkan keadaan bawah tanah yang berbatu dan keras, berbanding baris 2 yang boleh lebih laju kerana keadaan batu kapur atau tanah aluvium yang memudahkan proses penggerudian. 

Laluan yang pada mulanya dirancang, direka dan dimiliki oleh kerajaan wilayah Bali adalah seperti berikut.

 Laluan Lapangan Terbang Antarabangsa Ngurah Rai–Cemagi.
 Laluan Lapangan Terbang Antarabangsa Ngurah Rai–Nusa Dua.
 Laluan Sentral Parkir Kuta–Sanur.
 Laluan Renon–Sukawati–Ubud .

 Lihat juga 
 Pengangkutan di Indonesia
 Pengangkutan kereta api di Indonesia
 MRT Jakarta
 LRT Jabodebek
 LRT Jakarta

 Rujukan 

Kategori:Sumber bahasa Indonesia CS1 (id)
Kategori:Semua rencana dengan kenyataan tidak bersumber
Kategori:Pengangkutan di Indonesia
Kategori:Pengangkutan rel di Indonesia